Z A P I S N I K
                               18 . sjednice Vijeća Gradske četvrti Donji grad
održane 3. srpnja 2018. u zgradi Područnog ureda Centar, Zagreb, Ilica 25/I, dvorana 8 s početkom u 17.00 sati
	





Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar, Robert Faber, Alen Lochert, Vilim Matula, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga i Josip Troha



Nenazočni članovi Vijeća Gradske četvrti Donji grad: -


Drugi nazočni: Mirela Šušak Cvetković - voditeljica Odsjeka za rad Gradske četvrti, Nenad Kranjčec i Goran Asanović - djelatnici Gradskog ureda za mjesnu samoupravu.


Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 15 od ukupno 15 članova Vijeća, čime su stečeni uvjeti za raspravu i pravovaljano odlučivanje.


Predsjednik obavještava članove Vijeća da će zapisnik sa 17. sjednice biti spreman za verifikaciju na sljedećoj sjednici.
Potom daje na usvajanje dnevni red koji je u pozivu sjednice.
Gospođa Roje predlaže da se 4. točka dnevnog reda pod nazivom „Osnivanje građanske kompostane u Španskom“ ukloni s dnevnog reda, zbog toga što ničime nije vezana za rad Vijeća Gradske četvrti Donji grad.
Predsjednik daje prijedlog izmjene dnevnog reda na glasanje, a Vijeće ga jednoglasno podržava te usvaja sljedeći 


DNEVNI RED:


1. Analiza rezultata Mjesnog zbora građana Gradske četvrti Donji grad 
2. Korištenje nespomenutih rashoda poslovanja
3. Prijedlozi za parkirališna mjesta na području Gradske četvrti Donji grad 
4. Pitanja i prijedlozi





Ad.1.	Analiza rezultata Mjesnog zbora građana Gradske četvrti Donji grad

Predsjednik izvještava da je na Mjesnom zboru građana bilo prisutno 120 građana, od čega 99 s područja Gradske četvrti Donji grad. Zaključak o obustavi radova na Trgu žrtava fašizma podržan je sa 98% glasova prisutnih građana s pravom glasa. Kritizira rad Gradskih ureda čiji su predstavnici pozvani, a nitko se nije odazvao, niti najavio nedolazak, također, izvještava kako do danas nije stigao odgovor niti jednog Gradskog ureda po tom pitanju.
Gospodin Faber izvještava kako je vrlo zadovoljan odazivom, a naročito reakcijom građana na inicijativu Vijeća da se, po pitanju izvršavanja volje građana, nešto učini. 



Ad.2.	Korištenje nespomenutih rashoda poslovanja

Predsjednik otvara raspravu o dodjeli sredstava iz nespomenutih rashoda poslovanja za izradu plakata M.O. „Kralj Petar Svačić“, kojim se čitko i jasno poziva građane na suradnju.
Gospođa Barberić izjavljuje kako je prema njenom mišljenju, plakat vizualno i sadržajno odličan te smatra da bi ostali Mjesni odbori trebali, samo uz izmjene podataka, usvojiti plakat upravo kao takav.
Nakon rasprave, Vijeće jednoglasno podržava dodjelu sredstava za izradu spomenutog plakata te donosi sljedeće zaključke:


Z A K L J U Č A K
                                               o odobrenju korištenja sredstava


1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja usluge tiska plakata, za potrebe Vijeća Mjesnog odbora „Kralj Petar Svačić“ u iznosu od 1.500,00 kn.

2.   Ovaj se zaključak dostavlja Gradskom uredu za mjesnu samoupravu na postupanje.        



Z A K L J U Č A K
                                                  o odobrenju korištenja sredstava


1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja nabave Selokrepa 25/50 Aero, za potrebe Vijeća Mjesnog odbora „Kralj Petar Svačić“ u iznosu od 70,00 kn.

2.   Ovaj se zaključak dostavlja Gradskom uredu za mjesnu samoupravu na postupanje.        


Ad.3.  Prijedlozi za parkirališna mjesta na području Gradske četvrti Donji grad

Predsjednik otvara raspravu u kojoj sudjeluju: gospodin Lochert, gospodin Stojković, gospođa Barberić, gospođa Roje, gospodin Štriga, gospodin Oljica, gospodin Faber, gospodin Matula, gospodin Stura i gospodin Paradžik.
Nakon rasprave Vijeće s 10 glasova za, 4 suzdržana (Troha, Stura, Stipanović i Domitrović (Oljica odbio glasati)), donosi sljedeći 


Z A K LJ U Č A K
o prijedlozima za parkirališna mjesta na području gradske četvrti Donji grad



1. Vijeće Gradske četvrti Donji grad odlučilo je zatražiti od nadležnih Gradskih ureda i tijela podatke o Studiji o prometu u mirovanju, a to uključuje: ukupan broj iscrtanih parkirnih mjesta, broj parkirališnih mjesta rezerviranih za razne obrte, firme, udruge, državna i gradska tijela i institucije, broj parkirnih mjesta rezerviranih za osobe s invaliditetom, kao i ukupan broj vozila registriranih na području Gradske četvrti Donji grad. 

2. Vijeće Gradske četvrti Donji grad, izjasnit će se sa svojim prijedlozima za parkirališna mjesta po primitku gore navedenih studija.


3. Ovaj će zaključak biti upućen Gradskom uredu za mjesnu samoupravu.



Ad.4. 	Pitanja i prijedlozi

Predsjednik otvara posljednju točku dnevnog reda.

Prva tema je mišljenje Vijeća  o zaustavljanju vozila na pločniku Gundulićeve ulice u svrhu dovoženja i odvoženja djece nižih razreda u školu.
Vijeće, bez rasprave, jednoglasno glasa za podržavanje zamolbe te donosi sljedeći 


     Z A K LJ U Č A K
 o zaustavljanju vozila na pločniku Gundulićeve ulice



1. Vijeće Gradske četvrti Donji grad podržalo je zamolbu Osnovne škole Ivana Gundulića da se omogući zaustavljanje vozila od nekoliko minuta na prostoru pločnika Gundulićeve ulice u vrijeme dovoženja djece u školu, u vremenu između 7.30 i 8.00 sati te u vrijeme odvoženja djece iz škole u vremenu između 15.15 i 16.30 sati. 


2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.



Nadalje, Vijeće se jednoglasno, pozitivno izjašnjava o postavi uspornika u Crnatkovoj ulici te donosi


       Z A K LJ U Č A K
 o postavljanju uspornika u Ulici Đure Crnatka



1. Vijeće Gradske četvrti Donji grad podržalo je prijedlog Mjesnog odbora „Mimara“ za postavljenjem uspornika ispred obilježenog pješačkog prijelaza u Ulici Đure Crnatka.
 Obzirom da je prijelaz kod dječjeg igrališta na taj način bi se zaštitila djeca od vozila koja 
           prolaze velikom brzinom. 


2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Vijeće se, također jednoglasno i pozitivno izjašnjava o osiguravanju dodatnih sredstava za sanaciju ulaznih vrata na objektu Dječjeg vrtića Medvešćak u Vojnovićevoj ulici.
Dopis je poslan Gradskom uredu za mjesnu samoupravu.


MO „Medulić“ obratio se Vijeću gradske četvrti Donji grad tražeći pomoć u vezi obnove horizontalne signalizacije, u Deželićevoj ulici kod k.br.30, gdje se nalazi Dječji vrtić „Izvor“. Pješački prijelaz je izblijedio te ga je potrebno osvježiti visoko reflektirajućom bojom.
Dopis sa zahtjevom poslan je Sektoru za promet pri Gradskom uredu za prostorno uređenje, 
izgradnju grada, graditeljstvo, komunalne poslove i promet.

Predsjednik je otvorio raspravu na temu dana Donjeg grada, upitavši vijećnike imaju li prijedloge po tom pitanju.
Gospodin Domitrović predložio je da se za tu prigodu angažira „Mandolinsko društvo“.


Gospodin Troha se zalaže da se u radu Vijeća više pažnje posveti izvršenju Plana komunalnih aktivnosti te predlaže da se od rujna ove godine, nakon godišnjih odmora, na sjednice Vijeća gradske četvrti Donji grad uvrsti konstantna točka dnevnog reda pod nazivom „Izvještaj povjerenstva o realiziranim radovima Plana komunalnih aktivnosti“.


Gospodin Stura postavlja pitanje u vezi asfaltiranja Trga Republike Hrvatske. 
Primijetio je da su klupe obnovljene, a jedan dio trga asfaltiran te ga zanima s koje pozicije je financirano realiziranog dijela. Napominje i da je zahtjev za asfaltiranjem cijelog trga poslan još 2016. godine.
Daje na znanje da radovi na Mažuranićevom trgu još nisu počeli.







Sjednica završena u 18.40 sati.

Zapisnik vodio: Goran Asanović
   

KLASA: 026-02/18-01/372
URBROJ: 251-06-11-1-18-02
Zagreb, 03. srpnja 2018.



                                    PREDSJEDNIK VIJEĆA
                     	  GRADSKE ČETVRTI DONJI GRAD

[bookmark: _GoBack]                                                                                                mr. sc. Petar Paradžik, prof.,v.r.





   



4

